Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 04/18 i 112/19), pročelnik Upravnog odjela za komunalni sustav, raspisuje

**JAVNI NATJEČAJ**

za prijam u službu u Upravni odjel za komunalni sustav Grada Novalje, na radno mjesto

**-** **vježbenik/ica -** 1 izvršitelj/izvršiteljica radi osposobljavanja za obavljanje poslova višeg stručnog suradnika za europske fondove i gospodarstvo na određeno vrijeme od dvanaest (12) mjeseci.

Opći uvjeti za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati/kinje moraju ispunjavati i sljedeće posebne uvjete:

* magistar struke ili stručni specijalist iz područja društvenih znanosti,
* poznavanje engleskog jezika – aktivno,
* poznavanje drugog stranog jezika – pasivno,
* poznavanje rada na računalu.

U svojstvu vježbenika primaju se osobe bez radnog iskustva u odgovarajućoj stručnoj spremi i struci, kao i osobe s radnim iskustvom kraćim od vremena propisanog za vježbenički staž (12 mjeseci).

U službu ne mogu biti primljene osobe za koje postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi. Na javni natječaj se mogu javiti osobe oba spola sukladno članku 13. Zakona o ravnopravnosti spolova (Narodne novine br. 82/08 i 69/17). Riječi i pojmovi rodnog značenja korišteni u ovom javnom natječaju odnose se jednako na muški i ženski rod.

Kandidati koji ostvaruju pravo prednosti pri zapošljavanju dužni su uz prijavu na javni natječaj priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti i dokaz da su nezaposlene.

Kandidat koji ostvaruje pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19 i 84/21), članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20), dužan je u prijavi na javni natječaj pozvati se na to pravo, te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (Narodne novine“ broj 121/17, 98/19 i 84/21) uz prijavu na javni natječaj dužan je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske dostupne putem sljedeće poveznice: https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf. Kandidat koji se poziva na pravo prednosti pri zapošljavanju, sukladno čl. 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,148/13 i 98/19), uz prijavu na javni natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18), uz prijavu na javni natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Kandidati pripadnici nacionalnih manjina se mogu pozvati na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11).

Kandidati/kandidatkinje koji se prijavljuju na javni natječaj trebaju priložiti:

* vlastoručno potpisanu prijavu,
* životopis,
* dokaz o stručnoj spremi (preslika svjedodžbe)
* dokaz o hrvatskom državljanstvu (preslika domovnice ili osobne iskaznice),
* dokaz o radnom iskustvu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje ili ispis elektroničkog zapisa podataka Hrvatskog zavoda za mirovinsko osiguranja),
* uvjerenje da se protiv kandidata/kinje ne vodi kazneni postupak (ne starije od 6 mjeseci),
* vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeriti),
* dokaz o poznavanju rada na računalu (svjedodžba, potvrda, izjava i slično),
* dokaz o aktivnom znanju engleskog jezika i poznavanje drugog stranog jezika pasivno (svjedodžbe, potvrda, izjava i slično),
* vlastoručno potpisanu izjavu kandidata/kandidatkinje da je suglasan/na sa svim uvjetima javnog natječaja, te korištenjem i obradom osobnih podataka u svrhu provedbe postupka po objavljenom javnom natječaju.

Navedeni dokazi prilažu se u neovjerenoj preslici, a prije izbora kandidat/kinja će predočiti izvornik.

Uvjerenje o zdravstvenoj sposobnosti dostavlja izabrani kandidat/kinja po obavijesti o izboru, a prije donošenja rješenja o prijmu.

Kandidati/kandidatkinje koji/e ostvaruju pravo prednosti pri zapošljavanju, dužni su u prijavi na javni natječaj pozvati se na to pravo i imaju prednost u odnosu na ostale kandidate/kinje samo pod jednakim uvjetima. Uz prijavu na javni natječaj dužni su priložiti svu dokumentaciju koja omogućuje ostvarivanje navedenog prava (rješenje, uvjerenje, potvrdu i sl.).

Urednom prijavom smatra se prijava sa svim podacima i prilozima navedenim u javnom natječaju. Nepravodobne i neuredne prijave neće se razmatrati niti će podnositelj/ica neuredne prijave biti pozvan/a na dopunu prijave. Osobe koje podnesu nepravodobne ili neuredne prijave na javni natječaj ili ne ispunjavaju formalne uvjete javnog natječaja, ne smatraju se kandidatima/kinjama prijavljenim/a na javni natječaj.

Kandidati/kandidatkinje su obvezni/e pristupiti prethodnoj provjeri znanja i sposobnosti putem pisanog testiranja i intervjua. Ako kandidat/kinja ne pristupi prethodnoj provjeri znanja i sposobnosti smatra se da je povukao/la prijavu na javni natječaj.

Opis poslova radnog mjesta, podaci o plaći radnog mjesta, način testiranja i iz kojeg područja, te pravni i drugi izvori za pripremanje kandidata/kinja za testiranje objavit će se na web stranici Grada Novalje ( [www.novalja.hr](http://www.novalja.hr) ).

Na istoj web stranici i na oglasnoj ploči Grada Novalje objavit će se vrijeme održavanja prethodne provjere znanja i sposobnosti kandidata/kinja, najmanje 5 dana prije održavanja provjere.

**Prijave na javni natječaj podnose se u roku od 8 dana od dana objave javnog natječaja u Narodnim novinama, neposredno u pisarnici Gradske uprave ili poštom na adresu: Grad Novalja, Upravni odjel za komunalni sustav, Trg dr. Franje Tuđmana 1, Novalja, s naznakom: „Javni natječaj za radno mjesto vježbenik/ica – 1 izvršitelj/izvršiteljica radi osposobljavanja za obavljanje poslova višeg stručnog suradnika za europske fondove i gospodarstvo“.**

O rezultatima javnog natječaja kandidati/kinje će biti obaviješteni/e u zakonskom roku.

**KLASA**: **112-02/23-01/03**

**URBROJ**: **2125-6-05/01-23-3**

**GRAD NOVALJA**